PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

                Bratislava 19. decembra 2008

Číslo: 2008/PE/L/1/112	 						

	Protimonopolný úrad Slovenskej republiky, odbor legislatívno-právny a európskych záležitostí, príslušný na konanie podľa § 38 ods. 13 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov vo veci povinnosti podnikateľa Slovenský investičný holding, s. r.o., Osadná 11, 831 03 Bratislava, IČO: 00 011 088 zaplatiť penále takto 
	
rozhodol

podnikateľ Slovenský investičný holding, s. r.o., Osadná 11, 831 03 Bratislava, IČO: 00 011 088 je povinný podľa § 38 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov za oneskorené zaplatenie pokuty uloženej mu rozhodnutím Protimonopolného úradu Slovenskej republiky, odboru koncentrácií, č. 2007/FK/3/1/037 zo dňa 31. 5. 2007  zaplatiť penále vo výške 12 670,-Sk (slovom dvanásťtisíc šesťstosedemdesiat slovenských korún) za obdobie od 3. 7. 2007 do 25. 1. 2008, t.j. 181 dní omeškania na účet Protimonopolného úradu Slovenskej republiky, číslo 7000060793/8180 vedený v Štátnej pokladnici KS 1118 v lehote 15 dní od nadobudnutia právoplatnosti tohto rozhodnutia.   

Odôvodnenie:

	Rozhodnutím Protimonopolného úradu Slovenskej republiky, odboru koncentrácií, č. 2007/FK/3/1/037 zo dňa 31. 5. 2007 bola podnikateľovi Slovenský investičný holding, s. r.o., Osadná 11, 831 03 Bratislava, IČO: 00 011 088 uložená pokuta vo výške 70 000,-Sk, ktorú bol povinný úradu zaplatiť v lehote do 15 dní od nadobudnutia právoplatnosti rozhodnutia. Uvedené rozhodnutie nadobudlo právoplatnosť dňa 18. 6. 2007 a vykonateľnosť dňa 3. 7. 2007.

	Podnikateľ Slovenský investičný holding, s. r.o., Osadná 11, 831 03 Bratislava, IČO: 00 011 088 pokutu zaplatil oneskorene. Podľa výpisu zo Štátnej pokladnice Protimonopolný úrad Slovenskej republiky zistil, že predmetná suma bola na jeho účet pripísaná až dňa 25. 1. 2008.

	 Protimonopolný úrad Slovenskej republiky vypočítal penále na základe skutočností, že rozhodnutie sa stalo vykonateľným dňa 3. 7. 2007 a pokuta zaplatená povinným bola na účet pripísaná dňa 25. 1. 2008, t.j. bol v omeškaní 181 dní. Za každý deň omeškania odo dňa 3. 7. 2007 do 25. 1. 2008 je podnikateľ povinný zaplatiť penále vo výške 0,1% z dlžnej sumy za každý deň omeškania, t.j. 70,- Sk, pričom za 181 dní omeškania penále predstavujú 12 670,-Sk. 
	
Poučenie :

	Proti tomuto rozhodnutiu možno podať podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov rozklad na odbor legislatívno-právny a európskych záležitostí Protimonopolného úradu Slovenskej republiky v lehote do 15 dní odo dňa doručenia tohto rozhodnutia. Včas podaný rozklad má odkladný účinok.

Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

V zmysle § 71 ods. 1 zákona č. 71/1967 Zb. o správnom konaní v znení neskorších predpisov, ak účastník konania nesplní v určenej lehote dobrovoľne povinnosť uloženú mu rozhodnutím, ktoré je vykonateľné alebo zmierom schváleným správnym orgánom alebo ním zostaveným výkazom nedoplatkov, ich výkon sa uskutoční. 

      Mgr. Peter Demčák
				    riaditeľ odboru legislatívno-právneho 
					  a európskych záležitostí

Rozhodnutie sa doručí:
Slovenský investičný holding, s.r.o.
Osadná 11
831 03 Bratislava